ddrg/super_eurlex huggingface dataset:
30.9.81 'Επίσημη'ΕφημερίδατωνΕύρωπαϊκώνΚοινοτήτων 'Αριθ.L276/37
ΑΠΟΦΑΣΗΤΗΣΕΠΙΤΡΟΠΗΣ
τής9ηςΣεπτεμβρίου1981
περίρυθμίσεωςειδικήςπεριπτώσεωςκατάτήνέφαρμογήτοΟκανονισμού(ΕΟΚ)
άριθ.2896/80όσονάφορατήνπαράδοσημερικήςποσότηταςβουτυρελαίουστόπλαίσιοτής
έπισιτιστικήςβοήθειας
(Τάκείμεναστήγαλλικήκαίτήνόλλανδικήγλώσσαείναιτάμόνααύθεντικά)
(81/768/ΕΟΚ)
έκπληρώσειτήνανάληψηύποχρεώσεως έναντιτής
Κοινότητος ,πούσυνίσταταιστήνπαράδοσησυνολικά
550τόνωνβουτυρελαίου ■
ότιτάμέτραπούπροβλέπονταιστήνπαρούσαάπόφαση
είναισύμφωναμέτηγνώμητής'ΕπιτροπήςΔιαχειρίσεως
ΓάλακτοςκαίΓαλακτοκομικών Προϊόντων,HΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςύπόψη:
τήσυνθήκηπερίιδρύσεωςτήςΕύρωπαϊκήςΟικονομικής
Κοινότητος ,
τόνκανονισμό(ΕΟΚ)άριθ.804/68τοϋΣυμβουλίουτης
27ης'Ιουνίου1968περίκοινήςοργανώσεωςάγοράςστόν
τομέατοϋγάλακτοςκαίτωνγαλακτοκομικών προϊό­
ντων(·),όπωςτροποποιήθηκε τελευταίαάπότήνπράξη
προσχωρήσεωςτής'Ελλάδος,καίίδίωςτόάρθρο6παρά­
γραφος7,ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
"Αρθρο1
'Εκτιμώντας :
1.Κατάπαρέκκλισηάποτιςδιατάξειςτοϋκανονι­
σμού(ΕΟΚ)άριθ.2896/80σχετικάμέτήνπαρτίδαB,ό
βελγικόςόργανισμόςπαρεμβάσεωςέξουσιοδοτειται νά
έπιτρέψειστόνύπερθεματιστή νάπαρασκευάσει ,πρός
συμπλήρωση ,στόπλαίσιοτήςπαρτίδαςB,ποσότητα4
τόνωνβουτυρελαίου ,κατ'άνώτατοόριο,άπόβούτυροή
κρέμαπούπορίζεταιστήνάγορά.
2.Ήσυμπλήρωσητήςπαραδόσεωςπούάναφέρεται
στήνπαράγραφο 1γίνεταισύμφωναμέτούςλοιπούς
όρουςπούπροβλέπονταιγιάτήνάρχικάπροβλεφθείσα
παράδοση .ότι,δυνάμειτοϋκανονισμού(ΕΟΚ)άριθ.303/77τής
'Επιτροπήςτής14ηςΦεβρουαρίου 1977περίγενικών
λεπτομερειώνέφαρμογήςσχετικάμέτήνπρομήθεια
άποκορυφωμένου γάλακτοςσέσκόνηκαίβουτυρελαίου
στάπλαίσιατήςέπισιτιστικήςβοήθειας(2),όπωςτροπο­
ποιήθηκετελευταίαάπότόνκανονισμό(ΕΟΚ)άριθ.
3474/80(3),όύπερθεματιστής ύποχρεοϋταινάπαρα­
σκευάσειτόβουτυρέλαιοπρόςπαράδοσηάποκλειστικά
καίμόνοάπότόβούτυροπούπαρέλαβε,γιάτόσκοπό
αύτόν,άπότόνόργανισμόπαρεμβάσεως·
ότι,κατ'έφαρμογήτοϋκανονισμού(ΕΟΚ)άριθ.2896/80
τής'Επιτροπής(4),ήπαρτίδαB,550τόνωνβουτυρελαίου ,
πρέπεινάπαραδοθείάπόύπερθεματιστή όόποιος
ύποχρεοϋταινάπαρασκευάσειτήνπαρτίδααύτήστό
Βέλγιοάπόβούτυροπούπροέρχεταιάπόάποθέματατοϋ
βρετανικούόργανισμοϋπαρεμβάσεως ,σέλιμέναφορτώ­
σεωςτοϋΒελγίου ·
ότιοΐάρμόδιεςβελγικέςάρχέςέξακρίβωσανότικατά
τήνπαράδοσητοϋβουτύρουστόΒέλγιο,πούπροήρχετο
άπότάάποθέματατοϋβρετανικούόργανισμοϋπαρεμ­
βάσεως,έλειπεποσότητα4625τόνωνβουτύρου·ότι
πρέπει,συνεπώς,νάπαρασχεθείστόνύπερθεματιστή ή
δυνατότητανάσυμπληρώσειτήνπαράδοσημέβούτυρο
τόόποιοθάπορισθεΐστήνάγορά,ώστενάμπορέσεινά"ApSpo2
ΉπαρούσαάπόφασηάπευθυνεταιστοΒασίλειοτοϋ
Βελγίου.
"ΕγινεστίςΒρυξέλλες,στις9Σεπτεμβρίου 1981.
ΓιάτήνΕπιτροπή
PoulDALSAGER
Μέλοςτης'Επιτροπής
(')ΕΕάριθ.L148τής28.6.1968,σ.13.
(2)ΕΕάριθ.L43τής15.2.1977,σ.1.
(3)ΕΕάριθ.L363της31.12.1980,σ.50.
(4)ΕΕάριθ.L303τής12.11.1980,σ.21.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Ιουλίου 1981

περί εφαρμογής της αναμορφώσεως των γεωργικών διαρθρώσεων στο Μεγάλο Δουκάτο του Λουξεμβούργου σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου

(Το κείμενο στη γαλλική γλώσσα είναι το μόνο αυθεντικό)

(81/634/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 13,

Εκτιμώντας:

ότι η κυβέρνηση του Λουξεμβούργου ανακοίνωσε τις ακόλουθες νομοθετικές και κανονιστικές διατάξεις:

- υπουργικό διάταγμα της 11ης Μαΐου 1977 περί παροχής εξισωτικής αποζημιώσεως στους κατόχους γεωργικών εκμεταλλεύσεων το 1977,

- υπουργικό διάταγμα της 3ης Νοεμβρίου 1978 περί παροχής εξισωτικής αποζημιώσεως στους κατόχους γεωργικών εκμεταλλεύσεων το 1978·

ότι, σύμφωνα με το άρθρο 13 της οδηγίας 75/268/ΕΟΚ σε συνδυασμό με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, έχοντας υπόψη τη συμφωνία των ανακοινωθεισών νομοθετικών και κανονιστικών διατάξεων με την οδηγία 75/268/ ΕΟΚ, τους στόχους της εν λόγω οδηγίας, καθώς και την αναγκαία σχέση που πρέπει να υφίσταται μεταξύ των διαφόρων μέτρων, αν πληρούνται οι όροι χρηματοδοτικής συμμετοχής της Κοινότητος·

ότι τα υπουργικά διατάγματα της 11ης Μαΐου 1977 και της 3ης Νοεμβρίου 1978, που ρυθμίζουν τη χορήγηση εξισωτικής αποζημιώσεως σύμφωνα με τον τίτλο ΙΙ της οδηγίας 75/268/ΕΟΚ για τα έτη 1977 και 1978, ικανοποιούν, λαμβάνοντας υπόψη τις ρυθμίσεις για το 1976 και το 1979 που αποτελούν αντικείμενο των αποφάσεων της Επιτροπής 76/698/ΕΟΚ (2) και 79/538/ΕΟΚ (3) τους όρους και τους στόχους του τίτλου ΙΙ της εν λόγω οδηγίας·

ότι εζητήθη η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων ως προς τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα υπουργικά διατάγματα της 11ης Μαΐου 1977 και της 3ης Νοεμβρίου 1978 περί παροχής εξισωτικής αποζημιώσεως στους κατόχους γεωργικών εκμεταλλεύσεων, τα οποία ανακοινώθηκαν από την κυβέρνηση του Λουξεμβούργου, πληρούν τους όρους που προβλέπονται για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 13 της οδηγίας 75/268/ΕΟΚ.

Άρθρο 2

Η παρούσα απόφαση απευθύνεται στο Μεγάλο Δουκάτο του Λουξεμβούργου.

Έγινε στις Βρυξέλλες, στις 17 Ιουλίου 1981.

Για την 'Επιτροπή

Ο Πρόεδρος

Gaston THORN

(1) ΕΕ αριθ. L 128 της 19. 5. 1975, σ. 1.

(2) ΕΕ αριθ. L 236 της 27. 8. 1976, σ. 32.

(3) ΕΕ αριθ. L 143 της 12. 6. 1979, σ. 15.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Ιουλίου 1981 περί διαπιστώσεως ότι η εισαγωγή της συσκευής με την ονομασία «Dionex auto ion TM system 12S analyzer» δύναται να πραγματοποιηθεί ατελώς ως προς τους δασμούς του Κοινού Δασμολογίου - (81/553/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε από τον jamomisl| (ΕΟΚ) αριθ. 1027/79(2),

(1) ΕΕ αριθ. L 184 της 15.7.1975, σ. 1.

(2) ΕΕ αριθ. L 134 της 31.5.1979, σ. 1.

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,

(3) ΕΕ αριθ. L 318 της 13.12.1979, σ. 32.

ότι η κυβέρνηση του Ηνωμένου Βασιλείου, με επιστολή της τής 21ης Ιανουαρίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Dionex auto ion TM system 12S analyzer», η οποία προορίζεται να χρησιμοποιηθεί στον τομέα της έρευνας επί της χημικής δομής των δειγμάτων εκ γεωτρήσεως παγετώνων τα οποία λαμβάνονται σε εύκρατη ζώνη, καθώς και στον τομέα της χημείας του περιβάλλοντος, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται προς το παρόν στην Κοινότητα·

ότι σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε στις 28 Απριλίου 1981 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι αναλύτης· ότι τα αντικειμενικά τεχνικά χαρακτηριστικά της, όπως η ακρίβεια και η ευαισθησία της ιοντικής αναλύσεως, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι εξάλλου οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι επομένως πρέπει να θεωρηθεί ως επιστημονική συσκευή·

ότι βάσει των πληροφοριών που έχουν συγκεντρωθεί από τα κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται προς το παρόν στην Κοινότητα· ότι συνεπώς η εν λόγω συσκευή δικαίως δύναται να εισάγεται ατελώς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Dionex auto ion TM system 12S analyzer», που αποτελεί το αντικείμενο της αιτήσεως της 21ης Ιανουαρίου 1981 της κυβερνήσεως του Ηνωμένου Βασιλείου, δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα κράτη μέλη.

Έγινε στις Βρυξέλλες, στις 6 Ιουλίου 1981.

Για την Επιτροπή

Karl-Heinz NARJES

Μέλος της Επιτροπής
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ής Ιουλίου 1981

περί τροποποιήσεως της αποφάσεως 80/862/ΕΟΚ που επιτρέπει στα Κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου για το υλικό επιλογής γεωμήλων

(81/587/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα Κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από τον την οδηγία 81/7/ΕΟΚ (2), και ιδίως το άρθρο 14 παράγραφος 3,

την αίτηση που υπέβαλαν τα Κράτη μέλη,

Εκτιμώντας:

ότι, δυνάμει των διατάξεων της οδηγίας 77/93/ΕΟΚ, το υλικό γεωμήλων που προορίζεται για φύτευση, εξαιρέσει των κονδύλων, δεν δύναται κατ' αρχήν να εισαχθεί σε κανένα Κράτος μέλος και οι κόνδυλοι γεωμήλων που προορίζονται για φύτευση δεν δύνανται κατ' αρχήν να εισαχθούν στα Κράτη μέλη παρά μόνον εάν ανήκουν σε ποικιλίες που είναι επίσημα αποδεκτές ή σε βελτιωμένες επιλογές·

ότι, εν τούτοις, το άρθρο 14 παράγραφος 3 της οδηγίας που αναφέρεται ανωτέρω επιτρέπει εξαιρέσεις στον κανόνα αυτό στο μέτρο που δεν υπάρχει φόβος διαδόσεως επιβλαβών οργανισμών·

ότι για τα Κράτη μέλη υπάρχει ανάγκη εισαγωγής του υλικού γεωμήλων, περιλαμβανομένων και των κονδύλων, για τις εργασίες επιλογής κατά ποικιλία ή για σκοπούς συντηρήσεως του γενετικού υλικού ή της επίσημης επιστημονικής έρευνας·

ότι η Επιτροπή, βάσει των υπαρχουσών σήμερα πληροφοριών, καθόρισε για ότι για τους σκοπούς που αναφέρονται ανωτέρω δεν υπάρχει φόβος διαδόσεως επιβλαβών οργανισμών αν τηρηθεί ορισμένος αριθμός ειδικών τεχνικών προϋποθέσεων·

ότι η Επιτροπή, με την απόφαση 80/862/ΕΟΚ (3), έχει ήδη επιτρέψει τέτοια παρέκκλιση στα Κράτη μέλη για την περίοδο που έληξε στις 31 Δεκεμβρίου 1980·

ότι έκτοτε δεν συνέβη τίποτα που να δικαιολογεί τον περιορισμό της παρεκκλίσεως στην περίοδο που αναφέρεται ανωτέρω · ότι, επί πλέον, κανένα νέο γεγονός δεν δικαιολογεί την αναθεώρησή της·

ότι, ως εκ τούτου, πρέπει να επιτραπεί για μια ακόμη περίοδο στα Κράτη μέλη να προβλέψουν παρεκκλίσεις για το υλικό επιλογής των γεωμήλων υπό τις ειδικές τεχνικές προϋποθέσεις που αναφέρονται ανωτέρω·

ότι, με τη λήξη ισχύος της αποφάσεως 80/861/ΕΟΚ της 21ης Αυγούστου 1980 (4), η άδεια αυτή ισχύει στην Ομοσπονδιακή Δημοκρατία της Γερμανίας ενώ αντιθέτως δεν ισχύει στην Ελληνική Δημοκρατία δυνάμει της οδηγίας 81/7/ΕΟΚ·

ότι η άδεια αυτή θα παραταθεί εφ' οσον δεν προκύψουν νέα γεγονότα που να δικαιολογούν την αναθεώρησή της·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 80/862/ΕΟΚ τροποποιείται ως εξής:

Στο άρθρο 2 πρώτη περίοδος, το έτος «1980» αντικαθίσταται από το έτος «1985».

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 10 Ιουλίου 1981.

Για την 'Επιτροπή

Ο Πρόεδρος

Gaston THORN

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 14 της 16. 1. 1981, σ. 23.

(3) ΕΕ αριθ. L 248 της 19. 9. 1980, σ. 25.

(4) ΕΕ αριθ. L 248 της 19. 9. 1980, σ. 23.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Ιουλίου 1981 περί διαπιστώσεως ότι η εισαγωγή της συσκευής με την ονομασία «Finnigan-incos 2000 data system» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου - (81/550/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε από τον κανονισμό (ΕΟΚ) αριθ. 1027/79(2),

(1) ΕΕ αριθ. L 184 της 15.7.1975, σ. 1.

(2) ΕΕ αριθ. L 134 της 31.5.1979, σ. 1.

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,

(3) ΕΕ αριθ. L 318 της 13.12.1979, σ. 32.

Εκτιμώντας:

ότι η βελγική κυβέρνηση, με επιστολή της τής 19ης Δεκεμβρίου 1980, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Finnigan- incos 2000 data system», η οποία προορίζεται να χρησιμοποιηθεί στο πλαίσιο φαρμακολογικής μελέτης περί του ρόλου και του σχηματισμού των προσταγλανδινών και άλλων μεταβολιτών του αραχιδικού οξέος σε ορισμένα μέρη του σώματος και περί της ανταποκρίσεώς τους στις παθολογικές διεργασίες, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται προς το παρόν στην Κοινότητα

ότι σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτ6ελούμενη από εκπροσώπους όλων των κρατών μελών συνήλθε στις 28 Απριλίου 1981 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως

ότι από την εξέταση αυτή συνάγεται ότι η εν λόγω συσκευή είναι ένας ηλεκτρονικός υπολογιστής ότι δεν έχει αντικειμενικά χαρακτηριστικά τα οποία να την καθιστούν κατάλληλη για την επιστημονική έρευνα ότι εξάλλου οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων ότι στην προκείμενη περίπτωση η χρησιμοποίηση της εν λόγω συσκευής δεν θα ήταν δυνατόν, μόνη της, να της προσδώσει το χαρακτήρα της επιστημονικής συσκευής ότι δεν δικαιολογείται συνεπώς η παραχώρηση ατελείας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Η εισαγωγή της συσκευής με την ονομασία «Finnigan-incos 2000 data system», που αποτελεί το αντικείμενο της αιτήσεως της 19ης Δεκεμβρίου 1980 της βελγικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

ρθρο 2

Η παρούσα απόφαση απευθύνεται στα κράτη μέλη.

Έγινε στις Βρυξέλλες, στις 6 Ιουλίου 1981.

Για την Επιτροπή

Karl-Heinz NARJES

Μέλος της Επιτροπής
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 6ης Ιουλίου 1981

για την αντικατάσταση ενός τακτικού μέλους της Συμβουλευτικής Επιτροπής για την ελεύθερη κυκλοφορία των εργαζομένων

(81/501/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1612/68 του Συμβουλίου της 15ης Οκτωβρίου 1968 για την ελεύθερη κυκλοφορία των εργαζομένων στο εσωτερικό της Κοινότητος (1), και ιδίως το άρθρο 27,

την απόφαση του Συμβουλίου της 17ης Μαρτίου 1980 σχετικά με το διορισμό, για την περίοδο που λήγει στις 16 Μαρτίου 1982, των τακτικών και αναπληρωματικών μελών της Συμβουλευτικής Επιτροπής για την ελεύθερη κυκλοφορία των εργαζομένων,

Εκτιμώντας:

ότι, μετά την παραίτηση του κ. Migliuolo που κοινοποιήθηκε στο Συμβούλιο στις 24 Ιουνίου 1981, έχει κενωθεί έδρα τακτικού μέλους της παραπάνω επιτροπής στην κατηγορία των εκπροσώπων των κυβερνήσεων·

εχοντας υπόψη την υποψηφιότητα που υποβλήθηκε στις 24 Ιουνίου 1981,

ΑΠΟΦΑΣΙΖΕΙ:

Άρθρο μόνο

Ο κ. Gian Luca Bertinetto διορίζεται τακτικό μέλος της Συμβουλευτικής Επιτροπής για την ελεύθερη κυκλοφορία των εργαζομένων σε αντικατάσταση του κ. Migliuolo για το υπόλοιπο της θητείας του τελευταίου, δηλαδή μέχρι τις 16 Μαρτίου 1982.

Έγινε στις Βρυξέλλες, στις 6 Ιουλίου 1981.

Για το Συμβούλιο

Ο Πρόεδρος

G. HOWE

(1) ΕΕ αριθ. L 257 της 15. 10. 1968, σσ. 8 και 9.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Ιουνίου 1981

περί εγκρίσεως προγράμματος σχετικά με τη μεταποίηση και την εμπορία πτηνοτροφικών προϊόντων στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γαλλική γλώσσσα είναι το μόνο αυθεντικό)

(81/513/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,

Εκτιμώντας:

ότι, στις 23 Οκτωβρίου 1980, η γαλλική κυβέρνηση ανακοίνωσε το πρόγραμμα σχετικά με τη μεταποίηση και την εμπορία πτηνοτροφικών προϊόντων και στις 22 Απριλίου και 15 Μαΐου 1981 παρέθεσε συμπληρωματικά στοιχεία·

ότι το εν λόγω πρόγραμμα προβλέπει επενδύσεις που αφορούν:

- την αναδιάρθρωση και τον εκσυγχρονισμό των εγκαταστάσεων σφαγής, κοπής, αποστεώσεως και τελευταίας μεταποιήσεως των πουλερικών όλων των ειδών,

- τη δημιουργία νέων παραγωγικών δυνατοτήτων για την εξαγωγή πουλερικών προς τις τρίτες χώρες,

- τη δημιουργία και τον εκσυγχρονισμό των κέντρων συσκευασίας αυγών και των εργαστηρίων μεταποιήσεως των προϊόντων αυγών·

ότι αντιπροσωπεύει, συνεπώς, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι, εν τούτοις, τα μέρη του προγράμματος που αποβλέπουν στην αύξηση των παραγωγικών δυνατοτήτων για την εξαγωγή πουλερικών προς τις τρίτες χώρες δεν είναι συμβιβάσιμα με την κοινοτική πολιτική που ακολουθείται στον τομέα του κρέατος πουλερικών και συνεπώς δεν δύνανται να εγκριθούν·

ότι επί πλέον η έγκριση του προγράμματος δεν επηρεάζει τις αποφάσεις που πρέπει να ληφθούν δυνάμει του άρθρου 14 του κανονισμού (ΕΟΚ) 355/77 επί θεμάτων κοινοτικής χρηματοδοτήσεως προγραμμάτων, ιδίως, προκειμένου να επαληθευθεί αν οι καινοτομίες που αναφέρονται στον τομέα των προϊόντων αυγών δύνανται να οδηγήσουν σε πραγματικές αυξήσεις των δυνατοτήτων διαθέσεως·

ότι το πρόγραμμα περιλαμβάνει επαρκή στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του εν λόγω κανονισμού, δύνανται να επιτευχθούν στο σχετικό τομέα· ότι η προθεσμία, που έχει καθορισθεί για την εφαρμογή του προγράμματος, δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα σχετικά με τη μεταποίηση και την εμπορία πτηνοτροφικών προϊόντων, το οποίο ανακοινώθηκε από τη γαλλική κυβέρνηση στις 23 Οκτωβρίου 1980 και συμπληρώθηκε στις 22 Απριλίου και 15 Μαΐου 1981, εγκρίνεται εξαιρέσει των τμημάτων που αφορούν την αύξηση των δυνατοτήτων σφαγής καθώς και την αύξηση των παραγωγικών δυνατοτήτων για την εξαγωγή πουλερικών προς τις τρίτες χώρες.

Άρθρο 2

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 24 Ιουνίου 1981.

Για την 'Επιτροπή

Ο Πρόεδρος

Gaston THORN

(1) ΕΕ αριθ. L 51 της 23. 2. 1977. σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 1ης Απριλίου 1981

περί εισπράξεως των νομισματικών εξισωτικών ποσών που εφαρμόζονται στις συναλλαγές μεταξύ Ιρλανδίας και Ηνωμένου Βασιλείου στον τομέα του βοείου κρέατος

(Το κείμενο στην αγγλική γλώσσα είναι το μόνο αυθεντικό)

(81/281/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα κατόπιν της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 1523/80 (2), και ιδίως το άρθρο 6 παράγραφος 1,

Εκτιμώντας:

ότι τα νομισματικά εξισωτικά ποσά εφαρμόζονται στις συναλλαγές προϊόντων του τομέα του βοείου κρέατος, μεταξύ Ιρλανδίας και Ηνωμένου Βασιλείου· ότι, λαμβανομένης υπόψη της φύσεως των κοινών συνόρων αυτών των δύο Κρατών μελών, ζώντα βοοειδή εισήχθησαν λαθραίως στο Ηνωμένο Βασίλειο χωρίς να καταβληθεί το νομισματικό εξισωτικό ποσό που εφαρμόζεται κατά τις συναλλαγές μεταξύ των δύο Κρατών μελών·

ότι ο κανονισμός της Επιτροπής (ΕΟΚ) αριθ. 1380/75 (3), όπως τροποποιήθηκε τελευταία από τον κανονισμό (ΕΟΚ) αριθ. 3476/80 (4), καθορίζει τις λεπτομέρειες εφαρμογής των εξισωτικών νομισματικών ποσών·

ότι, στην περίπτωση ζώντων βοοειδών καταγωγής Ιρλανδίας, για τα οποία δεν έχει προσκομισθεί απόδειξη που να ικανοποιεί τις αρχές του Ηνωμένου Βασιλείου, ότι, δηλαδή, έχει εισπραχθεί το νομισματικό εξισωτικό ποσό που εφαρμόζεται στις συναλλαγές μεταξύ των δύο αυτών Κρατών μελών, τότε, βάσει του εθνικού νόμου, τα ζώα αυτά πρέπει να κατασχεθούν·

ότι τα μέτρα που προβλέπονται στην απόφαση αυτή είναι σύμφωνα με τη γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με επιφύλαξη των διατάξεων του κανονισμού (ΕΟΚ) αριθ. 1380/75, οι αρμόδιες αρχές της Ιρλανδίας και του Ηνωμένου Βασιλείου θα λάβουν αποτελεσματικά μέτρα συνεργασίας ώστε να διασφαλίσουν, με όλα τα απαραίτητα διοικητικά μέσα, την είσπραξη των νομισματικών εξισωτικών ποσών που εφαρμόζονται κατά τις συναλλαγές ζώντων βοοειδών μεταξύ των δύο Κρατών μελών.

Άρθρο 2

Η παρούσα απόφαση απευθύνεται στην Ιρλανδία και στο Ηνωμένο Βασίλειο.

Έγινε στις Βρυξέλλες, την 1η Απριλίου 1981.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 106 της 12. 5. 1971, σ. 1.

(2) ΕΕ αριθ. L 152 της 20. 6. 1980, σ. 1.

(3) ΕΕ αριθ. L 139 της 30. 5. 1975, σ. 37.

(4) ΕΕ αριθ. L 363 της 31. 12. 1980, σ. 71.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 27ης Μαρτίου 1981

περί αντικαταστάσεως μέλους της Συμβουλευτικής Επιτροπής της Ευρωπαϊκής Κοινότητος Άνθρακος και Χάλυβος

(81/211/ΕΚΑΧ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 18,

την απόφαση του Συμβουλίου της 20ής Οκτωβρίου 1980 για τον καθορισμό των αντιπροσωπευτικών οργανώσεων που καλούνται να καταρτίσουν καταλόγους υποψηφίων για τη Συμβουλευτική Επιτροπή της Ευρωπαϊκής Κοινότητος Άνθρακος και Χάλυβος (1),

την απόφαση του Συμβουλίου της 25ης Νοεμβρίου 1980 για το διορισμό των μελών της Συμβουλευτικής Επιτροπής της Ευρωπαϊκής Κοινότητος Άνθρακος και Χάλυβος, για την περίοδο μέχρι 24 Νοεμβρίου 1982 (2),

Εκτιμώντας:

ότι παραμένει κενή, μετά την παραίτηση του κ. Ottaviano Del Turco, μία θέση μέλους της προαναφερομένης επιτροπής στην κατηγορία των εκπροσώπων των εργαζομένων, και ότι το Συμβούλιο έλαβε γνώση του γεγονότος αυτού στις 10 Φεβρουαρίου 1981·

εχοντας υπόψη την υποψηφιότητα που υποβλήθηκε στις 12 Μαρτίου 1981,

ΑΠΟΦΑΣΙΖΕΙ:

Άρθρο μόνο

Ο κ. Paolo Perugino διορίζεται μέλος της Συμβουλευτικής Επιτροπής της Ευρωπαϊκής Κοινότητος Άνθρακος και Χάλυβος, σε αντικατάσταση του κ. Del Turco και για το υπόλοιπο της θητείας του, δηλαδή μέχρι τις 24 Νοεμβρίου 1982.

Έγινε στις Βρυξέλλες, στις 27 Μαρτίου 1981.

Για το Συμβούλιο

Ο Πρόεδρος

G. BRAKS

(1) ΕΕ αριθ. L 283 της 28. 10. 1980, σ. 28.

(2) ΕΕ αριθ. L 326 της 2. 12. 1980, σ. 20.